CELEX: C2005/281/51
Language: et
Date: 2005-11-12 00:00:00
Title: Kohtuasi T-327/05: 11. augustil 2005. aastal esitatud hagi — Thierry versus komisjon

12.11.2005   
            
            
               ET
            
            
               Euroopa Liidu Teataja
            
            
               C 281/27
            
         11. augustil 2005. aastal esitatud hagi — Thierry versus komisjon
   (Kohtuasi T-327/05)
   (2005/C 281/51)
   Kohtumenetluse keel: prantsuse
   Pooled
   
      Hageja: Michel Thierry (Howald, Luksemburg) (esindajad: advokaadid G. Bounéou ja F. Frabetti)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada 2004. aastal ametialaselt edutatud ametnike nimekiri, kuna see ei sisalda hageja nime ning tühistada täiendavalt sellele otsusele eelnenud toimingud;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hagiavalduses vaidlustab hageja komisjoni otsuse mitte edutada teda 2004. aasta ametialase edutamise raames palgaastmele A5. Ta väidab, et uus ametnikele jagatavatel eelispunktidel põhinev edutamissüsteem, mida komisjon antud juhul rakendas, omistab edutamiskriteeriumina tööstaažile liiga suurt tähtsust. Hageja leiab seetõttu, et tema puhul ei viidud läbi teenete võrdlevat analüüsi, millega rikuti personalieeskirjade artiklit 45, selle üldisi rakendussätteid, ametnike hindamise ja edutamise juhendit ning samuti mittediskrimineerimise põhimõtet. Samal alusel viitab ta omavolilise menetluse keelu, põhjendamiskohustuse, õiguspärase ootuse ja patere legem quam ipse fecisti (kohustus tegutseda enda kehtestatud reeglitest kinni pidades) põhimõtete rikkumisele ning samuti võimu kuritarvitamisele.